יוסף יחזקאל ראג'פורקר

יוסף יחזקאל ראג'פורקר (במראטהית: जोसेफ यहेज्केल राजपूरकर, באנגלית: Joseph Ezekiel Rajpurkar;‏ 1834–1905) היה מורה, מנהל, שופט, סופר, מתרגם, איש דת ומלומד, בן לקהילת "בני ישראל" שבהודו. יוסף נולד בשנת 1834 בהודו תחת השלטון הבריטי, אביו יחזקאל יוסף ראג'פורקר היה מפקח בתי הספר המיסיונריים שהוקמו על ידי ארגון הכנסייה החופשית במחוז בומביי (מומבאי) ומחוז קולבה[דרושה הבהרה] אשר בהודו. יוסף חונך על ידי מורים מיסיונרים נוצרים בריטיים, שעל אף היותם מיסיונריים נוצרים לא ניסו להמיר את דתו אלא להפך עודדו את עניינו בדת היהודית. יוסף למד עברית מאביו יחזקאל וחינך את עצמו בנוסף ברזי השפה העברית ודקדוקה. בשנת 1856 התקבל כמורה בבית הספר על שם דוד ששון בבומביי וחמש שנים לאחר מכן קודם באופן מפתיע לתפקיד מנהל בית הספר בשנת 1861, תפקיד אותו מילא מעל ל-40 שנים. יוסף עסק בתחום החינוך והרחבת הידע בקרב הקהילות היהודיות בהודו ועידוד התחום האקדמאי, בין תלמידיו נמנים אף מספר אישים יהודים מפורסמים כגון סר אדוארד ששון חבר בפרלמנט הבריטי, סר דויד ששון ותלמידיו נפוצו לכל קצוות האימפריה הבריטית, סין, אפריקה ואף לארצות הברית. בשנת 1871 נבחר לבוחן הראשי בשפה העברית באוניברסיטת בומביי ובשנת 1879 נבחר כחבר כבוד באוניברסיטה. הוא נודע בהיותו אחד מהחוקרים המובילים בהשוואת התנ"ך היהודי והברית החדשה של הנוצרים. אף קיבל תארים אקדמאים בתחום השפה העברית והשפה המראטהית. היה זה המוסד האקדמי הראשון בעולם המודרני בנושא שפה העברית, עוד טרם תחיית השפה בשאר העולם היהודי. בשנת 1890 קיבל אחר כבוד את תפקיד שופט השלום מהממשל הבריטי, הראשון מקרב חברי קהילת בני ישראל ואף מילא תפקיד בחבר המושבעים בבית המשפט העליון בבומביי. יוסף הגה ופרסם תפילות מיוחדות לרגל חגיגות מאה השנים לבית הכנסת "שערי רחמים" בשנת 1896. בנוסף הגה תפילות מיוחדות לקהילת יהודי רוסיה שעקב פוגרומים מצאו דרכם להודו, ואף הגה תפילות להשגחה משמיים ורחמנות כאשר פרצה מגפה קשה בבומביי בשנת 1900. יוסף היה דמות מוערכת מאוד בקרב קהילת בני ישראל, קהילת יהודי בגדאד אשר היו בהודו ואפילו בקרב מלומדים בריטיים רבים. הוא פרסם מעל ל-20 ספרים ותרגומים לספרים מהשפה האנגלית והעברית לשפה המראטהית. לאחרונה היו מספר ניסיונות להוציא את ספריו במהדורות חדשות אך זכויות היוצרים אינם בידי צאצאיו ולכן נתקלו בקשיים משפטיים. יוסף נפטר בשנת 1905 ונקבר בבית העלמין היהודי, מזגאו שבמומבאי. ליוסף נולדו 3 בנים: רחמים, משה ומנשה ובת: יעקובת. בנו של בן דודו היה ראש העיר של בומביי אליהו מוסס ראג'פורקר, קרובת משפחה נוספת היא העיתונאית הישראלית, יפעת ראובן (ראג'פורקר). חלק מצאצאיו הישירים שינו את שם משפחתם ל-איזיקיאל (יחזקאל), על שם אביו של יוסף וגרעין גדול מהם התיישב באנגליה. בני ישראל (הודו) Joseph Ezekiel Rajpurkar, The Confession of Sins on the Jewish Day of Atonement, 1858 Joseph Ezekiel Rajpurkar, The Jewish Marriage Ceremony, 1862 Joseph Ezekiel Rajpurkar, The Jewish New Year's Day , 1862 Joseph Ezekiel Rajpurkar, Remission of Vows and Prayer offered on the Sea-shore, 1864 Joseph Ezekiel Rajpurkar, History of Antiochus Epiphanes on the institution of the Feast of Dedication, 1866 Joseph Ezekiel Rajpurkar, The Prayers of the Day of Atonement Volume-I, 1867 Joseph Ezekiel Rajpurkar, The Prayers of the Day of Atonement Volume-II, 1868 Joseph Ezekiel Rajpurkar, The Ethics of the Fathers, 1870 Joseph Ezekiel Rajpurkar, Scripture Proofs of Jewish Doctrines, 1876 Joseph Ezekiel Rajpurkar, The True aspect of Judaism, 1879 Joseph Ezekiel Rajpurkar, A Chronological outline of Ancient Jewish History, 1880 Joseph Ezekiel Rajpurkar, Hebrew Primer 3rd Edition, 1881 Joseph Ezekiel Rajpurkar, An Elementary Hebrew Grammer, 1882 Joseph Ezekiel Rajpurkar, A handbook of Hebrew Abbreviations-Hebrew and English, 1887 Joseph Ezekiel Rajpurkar, The Jewish propitiatory prayer, 1889 Joseph Ezekiel Rajpurkar, The Daily Prayers-Hebrew with Marathi Translation, 1889 Joseph Ezekiel Rajpurkar, The Five Jewish Fasts, 1890 Joseph Ezekiel Rajpurkar, Child's Hebrew First Book-3rd Edition, 1893 Joseph Ezekiel Rajpurkar, The three great Jewish Festivals, 1901 Joseph Ezekiel Rajpurkar, Special Prayers on Special Occasions Haeem Samuel Kehimkar, The History of the Bene Israel of India, Dayag Press Ltd' Tel-Aviv, 1937 אז מה הקר שלך, אליעז ראובן-דנדקר, הוצאת קמודן מוכאדם בסיוע מרכז מורשת יהדות קוצ'ין, פתח-תקווה, שנת 2018. הג'מאט-א.נשים מעוררי השראה מקהילת הבני ישראל מהודו, אליעז ראובן-דנדקר, הוצאת קמודן מוכאדם, תל אביב, שנת 2020. מדיה וקבצים בנושא יוסף יחזקאל ראג'פורקר בוויקישיתוף מידע על יוסף יחזקאל ראג'פורקר בקטלוג הספרייה הלאומית יוסף יחזקאל (1834-1905), דף שער בספרייה הלאומית